# Turcyklisternes regelsamling pr. 2019

**Indledning**

Som bla. omtalt på generalforsamlingen har bestyrelsen et stykke tid arbejdet på at samle de vedtagelser og regler, som i årenes løb har udkrystalliseret sig:

**Kaffetilskud**

Kaffetilskuddets størrelse fastsættes på den årlige generalforsamling.

Der udbetales kaffetilskud til endagsture, 1 tilskud på flerdagsture og 1 tilskud pr. sæson for træningsture på faste ugedage.

Turlederen betaler cafe, restaurant mv. for kaffen og får beløbet refunderet af kassereren.

Kaffetilskuddet kan ikke på nogen måde udbetales kontant til turdeltagerne, heller ikke hvis en deltager ikke nyder noget.

Kaffetilskuddet kan ikke indgå som bidrag til et andet større arrangement.

Kaffetilskuddet kan aldrig overstige de faktiske udgifter.

Ved afholdelse af interne møder som bestyrelsesmøder og diverse udvalgsmøder kan der ydes et kaffetilskud på 50 kr. pr. deltager i mødet. Dette gælder for op til to kaffetilskud pr. år pr. udvalg.

*Note: Vedtaget på generalforsamlingen 2014.*

## **Kontingent**

Kontingentets størrelse fastsættes på den årlige generalforsamling.

Kontingentet betales årligt.

Kontingentåret er kalenderåret, dvs. forfaldsdagen er den 1. januar.

Opkrævning/meddelelse om betaling udsendes af kassereren med Turcyklisten nr. 4 året før med betalingsfrist 1. februar.

Der opkræves ikke kontingent for personer, som ønsker at melde sig ind i foreningen fra datoen for generalforsamlingen og indtil 31. december.

## **Regnskab**

Regnskabsåret er bestemt af vedtægterne.

Kassereren udarbejder regnskabet og får det revideret af den på generalforsamlingens valgte revisor.

Kassereren udarbejder forslag til det kommende års budget, som drøftes med bestyrelsen og forelægges generalforsamlingen.

Regnskabet omfatter en resultatopgørelse med indtægter og udgifter; samt en statusopgørelse med egenkapitalen og skyldige beløb og tilgodehavender.